Cena Ferdinanda Peroutku

Cena Ferdinanda Peroutku () je české novinárske ocenenie, zriadené v roku 1995 pri príležitosti 100. výročia narodenia českého novinára a publicistu Ferdinanda Peroutku, považovaného za najvýznamnejšieho predstaviteľa českej demokratickej žurnalistiky.

 Vznik 
Cena vznikla v roku 1995 v rámci Nadácie Lidových novin a jej zmyslom bolo zvýšiť prestíž práce novinárov a publicistov. Pri založení ceny stáli Jiří Ruml, Slávka Peroutková, Miloslav Petrusek, Antonín Přidal, Terézia Jungrová, Zdeněk Mahler, Josef Protiva, Pavel Pecháček, Karel Pecka, Madla Vaculíková, Ján Petránek a Ondřej Pittauer.

 Spoločnosť Ferdinanda Peroutku 
Cenu udeľuje Spoločnosť Ferdinanda Peroutku (), nástupnícky spolok pôvodného Združenia Ferdinanda Peroutku (Sdružení Ferdinanda Peroutky). K februáru 2025 boli členmi spolku: Martin Groman (predseda), Terezie Kaslová (podpredsedníčka), Jaroslava Vorlová (konateľka), Tomáš Němeček (kontrolór), Jan Bednář, Veronika Bednářová, Jan Dražan, Jiří Kánský, Libuše Koubská, Jiří Padevět, Petr Pithart, Jindřich Šídlo.

Okrem udeľovania ceny spolok pripravil a podporil vydanie základného Peroutkovho diela Budování státu v jeho skrátenej verzii. Ďalej sponzorovalo trojdielne vydanie Peroutkových príhovorov z rádia Slobodná Európa pod názvom Mluví k vám Ferdinand Peroutka a z jeho iniciatívy vznikajú Spisy Ferdinanda Peroutky, pripravované v spolupráci s vydavateľstvom Academia.

Podieľali sa aj na úprave pamätníka Karla Čapka pri rybníku Strž v Starej Huti pri Dobříši, kde bola jedna miestnosť upravená do podoby v čase, keď tam prebýval aj Ferdinand Peroutka. Rôzne osobné relikvie venovala tomuto múzeu jeho tretia žena Slávka.

Spoločnosť Ferdinanda Peroutku spolupracuje aj s ďalšími neziskovými organizáciami – Spoločnosťou bratov Čapkovcov, Múzeom bratov Čapkovcov, Ústavom pre štúdium totalitných režimov, Ústavom pre súčasné dejiny AV ČR, Národným múzeom, Centrom súčasného umenia DOX a ďalšími.

 Kritériá udelenia 
Cena je udeľovaná „jednému až trom vybraným novinárom, publicistom alebo redakčným kolektívom, v súčasnosti alebo nedávnej minulosti najlepšie napĺňajúcim odkaz Ferdinanda Peroutku“. Vyznamenaní cenou by mali mať vlastnosti, ktoré sú oceňované na Ferdinandovi Peroutkovi – úplnú bezúhonnosť, vysokú mravnú integritu, osobnú zodpovednosť za spoločenské dôsledky svojho publicistického pôsobenia. Práca laureátov má mať mimoriadnu úroveň a musí vychádzať z demokratickej orientácie.

 Laureáti 
 1995 – Jiří Ješ, Robert Tamchyna, Teodor Marjanovič
 1996 – Ivan Hoffman, Vladimír Mlynář
 1997 – Jindřiška Klímová, Petra Procházková, Jaromír Štětina, Petr Jančárek, Eva Klausnerová
 1998 – Antonín Přidal, Bohumil Pečinka, Alena Červenková, Lucie Vopálenská, Jura Kavan a TV program Na hraně
 1999 – Jaroslav Jírů, Jan Jůn, Zbyněk Petráček
 2000 – Alexandr Mitrofanov, Petr Nováček, Václav Burian, čestné uznanie pre tím spravodajstva Českej televízie
 2001 – Milan Maryška, Jiří Reichl, Jindřich Frýda, Jan Urban, Sabina Slonková, Jiří Kubík
 2002 – Jiří Loewy, Jana Lorencová, Luboš Palata
 2003 – Soňa Čechová, Barbora Šámalová, Michal Kubal, František Šulc, Jana Klusáková, čestné uznanie Klubu Domino – DTA
 2004 – Jiří Hanák, Josef Klíma, Tomáš Němeček
 2005 – Adam Černý, Jiří Franěk, Václav Souček
 2006 – Jiří Kovtun, Jindřich Šídlo, Renata Kalenská
 2007 – Karel Hvížďala, Adam Drda, Karel Tejkal
 2008 – Ivan Medek, Erik Tabery, Milan Slezák
 2009 – Petruška Šustrová, Pavel Kosatík, Jan Macháček
 2010 – Vítězslav Houška, Zdenek Slouka, Ludvík Vaculík
 2011 – Radka Kvačková, Jaroslav Spurný, Jan Bednář, čestná cena Jan Petránek
 2012 – Petr Fischer, Petr Příhoda
 2013 – Ivan Klíma, Jiří Peňás
 2014 – Martin Veselovský, Petr Třešňák
 2015 – Marek Wollner, Luboš Dobrovský
 2016 – Petr Honzejk, Vladimír Kučera
 2017 – Jana Klímová, Jakub Szántó
 2018 – Jaroslav Kmenta, Ondřej Kundra
 2019 – Ondřej Štindl
 2020 – Petr Koubský, Daniel Stach
 2021 – Tereza Engelová, Martin Řezníček
 2022 – Martin Dorazín, Ivana Svobodová
 2023 – Saša Uhlová, Jan Fingerland
 2024 – Marie Bastlová, Marek Vagovič
 2025 – Darja Stomatová, Kateřina Šafaříková

Pozn.: medzi ocenenými sú aj traja slovenskí laureáti: pesničkár, fotograf a publicista Ivan Hoffman (1996), prekladateľka, publicistka a propagátorka česko-slovenskej vzájomnosti Soňa Čechová (2003) a investigatívny novinár Marek Vagovič (2024).

Zdroj: 

 Referencie 

 Externé odkazy 
 Cena Ferdinanda Peroutku – oficiálny web

 Zdroj 


Kategória:České ocenenia
Kategória:Žurnalistické ocenenia
Kategória:Vzniklo v 1995